CELEX: 62014TN0107
Language: da
Date: 2014-02-14 00:00:00
Title: Sag T-107/14: Sag anlagt den 14. februar 2014 — Den Hellenske Republik mod Kommissionen

28.4.2014   
            
            
               DA
            
            
               Den Europæiske Unions Tidende
            
            
               C 129/31
            
         Sag anlagt den 14. februar 2014 — Den Hellenske Republik mod Kommissionen
   (Sag T-107/14)
   2014/C 129/39
   Processprog: græsk
   
      Parter
   
   
      Sagsøger: Den Hellenske Republik (I. Chalkias, E. Leutheriotou og A. Vasilopoulou)
   
      Sagsøgt: Europa-Kommissionen
   
      Sagsøgerens påstande
   
   
               —
            
            
               Kommissionens gennemførelsesafgørelse 2013/763/EU af 12. december 2013 om udelukkelse fra EU-finansiering af visse udgifter, som medlemsstaterne har afholdt for Den Europæiske Udviklings- og Garantifond for Landbruget (EUGFL), Garantisektionen, Den Europæiske Garantifond for Landbruget (EGFL) og Den Europæiske Landbrugsfond for Udvikling af Landdistrikterne (ELFUL) (meddelt under nummer K(2013) 8743) og offentliggjort i Den Europæiske Unions Tidende L 338/2013 i de kapitler, der udelukker udgifter a) på et samlet beløb på 78 813 783,87 EUR, som Den Hellenske Republik har afholdt på området for enkeltbetaling i regnskabsårene 2008-2010, og b) et beløb på 22 230 822,10 EUR, som Den Hellenske Republik har afholdt på krydsoverensstemmelsesområdet i regnskabsårene 2006-2010, fra EU-finansiering, annulleres.
            
         
               —
            
            
               Kommissionen tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren anført følgende anbringender.
   
               1.
            
            
               Vedrørende korrektionen i den anfægtede afgørelse inden for rammerne af enkeltbetalingsordningen i forordning nr. 1782/2003 (1) (betalingsrettigheder).
               
                            
                        
                        
                           Første annullationsanbringende:
                           
                                       —
                                    
                                    
                                       Manglende retsgrundlag for at pålægge korrektioner i beregningen af enkeltbetalingsrettigheder og fordelingen af den nationale reserve og en fejlagtig fortolkning og anvendelse af artikel 42 og 43 i forordning nr. 1782/2003, artikel 21 og 28, stk. 1 og 2, i forordning nr. 795/2004 (2) og artikel 231 i forordning nr. 1290/2005 (3).
                                    
                                 
                                       —
                                    
                                    
                                       Pålæggelsen af faste korrektioner inden for rammerne af enkeltbetalingsordningen er ulovlig, da der ikke foreligger et gyldigt retsgrundlag til at anvende de gamle retningslinjer i dokumentet VI/5530/1997 på den nye fælles landbrugspolitik og på enkeltbetalingsordningen. I modsat fald vil anvendelsen af de gamle retningslinjer på den nye fælles landbrugspolitik udgøre en ukorrekt anvendelse af Den Europæiske Unions skønsbeføjelse i forbindelse med de finansielle korrektioner og samtidig i høj grad tilsidesætte proportionalitetsprincippet.
                                    
                                 
                     
                            
                        
                        
                           Andet annullationsanbringende vedrørende medregning af alle foderareal i beregningen af referencebeløb:
                           
                                       —
                                    
                                    
                                       Kommissionen har foreslået en fast korrektion på 5% i strid med retssikkerhedsprincippet og proportionalitetsprincippet, og idet den herved har overskredet sin skønsbeføjelse, selv om den ikke kunne foreslå nogen korrektion. Hvis dette ikke er muligt, burde Kommissionen nedsætte den til 2%.
                                    
                                 
                     
                            
                        
                        
                           Tredje annullationsanbringende vedrørende inddragelse af alle foderarealer i beregningen af referencebeløb:
                           
                                       —
                                    
                                    
                                       Tilsidesættelse af artikel 4 i forordning nr. 2529/2001, hvilket fører til, at grundlaget for beregning af den foreslåede faste korrektion ikke er korrekt, og korrektionen skal begrænses til 162 920 267,28 EUR for 2007, til 162 528 761,38 EUR for 2008 og til 161 343 586,94 EUR for 2009.
                                    
                                 
                     
                            
                        
                        
                           Fjerde annullationsanbringende vedrørende fordelingen af den nationale reserve:
                           
                                       —
                                    
                                    
                                       Fejlagtig fortolkning af artikel 42 i forordning nr. 1782/2003 og af artikel 21 i forordning nr. 795/2004 (kriterier for fordelingen af den nationale reserve) og fejlagtig bedømmelse af de faktiske omstændigheder.
                                    
                                 
                     
                            
                        
                        
                           Femte annullationsanbringende vedrørende fordelingen af den nationale reserve:
                           
                                       —
                                    
                                    
                                       Manglende opfyldelse af de betingelser, der kræves for anvendelsen af forordning nr. 1290/2005, da Kommissionens konstateringer vedrørende de nationale kriterier for fordelingen af den nationale reserve ikke udgør en overtrædelse af denne forordning.
                                    
                                 
                                       —
                                    
                                    
                                       Fejlagtig fortolkning og urigtig anvendelse af artikel 31 i forordning nr. 1290/2005 og retningslinjerne i dokumentet VI/5530/1997, da — hvis det antages, at de er korrekte — Kommissionens klagepunkter vedrørende kriterierne for fordelingen af den nationale reserve for det første ikke har ført til betaling af beløb til personer, der ikke havde ret hertil, og ikke har forårsaget en risiko for tab for Fonden, og for det andet omhandler de pågældende klagepunkter ikke en manglende anvendelse af en grundlæggende kontrol og begrunder følgelig ikke anvendelsen af en fast korrektion på 10%.
                                    
                                 
                     
         
               2.
            
            
               Vedrørende den korrektion, der er pålagt ved den anfægtede afgørelse på krydsoverensstemmelsesområdet:
               
                            
                        
                        
                           Sjette annullationsanbringende:
                           
                                       —
                                    
                                    
                                       Kommissionens dokument AGRI-2005-64043, der blev vedtaget den 9. juni 2006, kan ikke udgøre retsgrundlaget for at pålægge en finansiel korrektion. Det kan under alle omstændigheder ikke anvendes med tilbagevirkende kraft for at pålægge en korrektion for ansøgningsåret 2006.
                                    
                                 
                     
                            
                        
                        
                           Syvende annullationsanbringende især vedrørende ansøgningsåret 2008:
                           
                                       —
                                    
                                    
                                       De finansielle korrektioner er blevet pålagt i strid med proceduren i artikel 11 i forordning nr. 885/2006 og forordning nr. 1290/2005.
                                    
                                 
                                       —
                                    
                                    
                                       Som følge af en fejlagtig vurdering af de faktiske omstændigheder og en utilstrækkelig begrundelse er Kommissionen under alle omstændigheder nået til den konklusion, at der er konstateret mangler ved den grundlæggende kontrol på krydsoverensstemmelsesområdet.
                                    
                                 
                     
                            
                        
                        
                           Ottende annullationsanbringende vedrørende en fejlagtig fortolkning af dokumentet AGRI-2005-64043:
                           
                                       —
                                    
                                    
                                       Overskridelse af grænserne for Kommissionens skønsbeføjelse, hvilket har ført til pålæggelse af uforholdsmæssigt store korrektioner i forhold til de konstaterede uregelmæssigheder, for så vidt som der blev pålagt en korrektion på 5% for 2006 og 2007.
                                    
                                 
                                       —
                                    
                                    
                                       Fejl ved fastlæggelsen af grundlaget for beregningen af den pålagte korrektion.
                                    
                                 
                     
         
      (1)  Rådets forordning (EF) nr. 1782/2003 af 29.9.2003 om fastlæggelse af fælles regler for den fælles landbrugspolitiks ordninger for direkte støtte og om fastlæggelse af visse støtteordninger for landbrugere og om ændring af forordning (EØF) nr. 2019/93, (EF) nr. 1452/2001, (EF) nr. 1453/2001, (EF) nr. 1454/2001, (EF) nr. 1868/94, (EF) nr. 1251/1999, (EF) nr. 1254/1999, (EF) nr. 1673/2000, (EØF) nr. 2358/71 og (EF) nr. 2529/2001 (EUT L 270, s. 1).
   
      (2)  Kommissionens forordning (EF) nr. 795/2004 af 21.4.2004 om gennemførelsesbestemmelser til enkeltbetalingsordningen i Rådets forordning (EF) nr. 1782/2003 om fastlæggelse af fælles regler for den fælles landbrugspolitiks ordninger for direkte støtte og om fastlæggelse af visse støtteordninger for landbrugere (EUT L 141, s. 1).
   
      (3)  Rådets forordning (EF) nr. 1290/2005 af 21.6.2005 om finansiering af den fælles landbrugspolitik (EUT L 209, s. 1).